На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Агенције за рад и запошљавање Босне и Херцеговине, расписује

**ИНТЕРНИ ОГЛАС**

**за попуњавање раднх мјеста државних службеника у**

**Агенцији за рад и запошљавање Босне и Херцеговине**

**1/01 Стручни савјетник за праћење стања на домаћем тржишту рада**

**1/02 Стручни савјетник за координацију у области европских интеграција**

СЕКТОР ЗА МЕЂУНАРОДНУ САРАДЊУ И ДОМАЋЕ ТРЖИШТЕ РАДА

Одсјек за домаће тржиште рада

**1/01 Стручни савјетник за праћење стања на домаћем тржишту рада**

**Опис послова и радних задатака**: Прикупља домаће захтјеве и информације о понуди и потражњи домаће и стране радне снаге и у сарадњи са ентитетским заводима за запошљавање и Заводом за запошљавање Брчко Дистрикта БиХ реализује исте у границама надлежности Агенције и могућности тржишта рада БиХ; прати, анализира и истражује привредна, друштвена и друга кретања, стање запослености и незапослености, те њихове међусобне утицаје у сарадњи са ентитетским заводима и Заводом за запошљавање Брчко Дистрикта БиХ, на основу чега предлаже потребне мјере и активности на унапређењу запошљавања; врши потребите анализе и саставља извјештаје и документе из области запошљавања, сачињава нацрте, приједлоге и радне материјале докумената које усвајају и доносе органи власти БиХ по исказаним захтјевима Савјета министара БиХ и ресорног министарства, по потреби уз сарадњу са ентитетским заводима и Заводом за запошљавање Брчко Дистрикта БиХ. За свој рад одговара шефу Одсјека.

**Посебни услови****:** висока стручна спрема(VII степен), завршен економски или други факултет друштвеног смјера, односно високо образовање Болоњског система студирања, са најмање 240 ЕЦТС бодова, најмање 3 (три) године радног искуства у струци, положен стручни управни испит, познавање енглеског језика, познавање рада на рачунару.

**Статус:** државни службеник – стручни савјетник

**Број извршиоца:** 1 (један)

**Мјесто рада:** Сарајево

Одсјек за међународну сарадњу

**1/02 Стручни савјетник за координацију у области европских интеграција**

**Опис послова и радних задатака:** Координира и прати усклађивање прописа из области европских интеграција и самостално сачињава документе везане за проведбу стратегија и политика у вези рада и запошљавања, те израђује стручне извјештаје и програме, као и друге документе и материјале из те области; у сарадњи са ентитетским заводима за запошљавање и Заводом за запошљавање Брчко Дистрикта БиХ израђује стратешке и планске документе везане за извршавање међународних обавеза БиХ у области европских интеграција и даје мишљења и препоруке у вези проведбе стратегија и политика европских интеграција; самостално израђује стручне извјештаје и програме, те друге документе и материјале у области европских интеграција; координира и сарађује са Дирекцијом за европске интеграције у циљу оспособљавања запослених у Агенцији и јачања капацитета људских ресурса у области интеграцијских процеса, те у вези с тим предлаже, израђује и спроводи план обука и предлаже мјере за унапређење извршавања обавеза Агенције у области европских интеграција. За свој рад одговара шефу Одсјека.

**Посебни услови: :** висока стручна спрема(VII степен), завршен факултет друштвеног смјера, односно високо образовање Болоњског система студирања, са најмање 240 ЕЦТС бодова; најмање 3 (три) године радног искуства у струци; положен стручни управни испит: познавање енглеског језика; познавање рада на рачунару.

**Статус:** државни службеник – стручни савјетник

**Број извршиоца:** 1 (један)

**Мјесто рада:** Сарајево

***На овај оглас могу се пријавити само особе запослене као државни службеници у Агенцији за рад и запошљавање Босне и Херцеговине.***

***Напомена за кандидате:***

* Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на [www.адс.гов.ба](http://www.ads.gov.ba) у дијелу „Запошљавање/Врсте конкурсних процедура“.
* За провођење конкурсне процедуре по овом огласу формираће се једна (1) Комисија за избор.
* Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа.
* Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.адс.гов.ба, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

***Потребни документи:***

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године)
* додатка дипломе за кандидате који су високо образовање стекли по Болоњском систему студирања; изузетно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерењa о држављанству (не старије од 6 мјесеци од дана издавања од стране надлежног органа);
* увјерењa о положеном стручном управном, односно јавном испиту;
* потврдe или увјерењa као доказa о траженој врсти радног искуства;
* доказа траженом нивоу знања енглеског језика;
* доказа о траженом нивоу знања рада на рачунару.

**II Својеручно потписан**:

* попуњен образац Агенције за државну службу БиХ: исти можете преузети на службеној интернет страници Агенције: [www.ads.gov.ba](http://www.ads.gov.ba).Напомињемо да потписан и [попуњен образац](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Све тражене документе треба доставити најкасније до **14.03.2023. године** путем поштанске службе препорученом пошиљком на адресу:

**Агенција за рад и запошљавање Босне и Херцеговине**

**„Интерни оглас за попуњавање радних мјеста државних службеника у Агенцији за рад и запошљавање БиХ“**

**Улица Ђоке Мазалића 3, 71 000 Сарајево**

Испуњавање услова утврђених овим огласом рачуна се са даном предавања пријаве.

Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.